NETFLIX-SARJA
Hei. - Hei!
Olen Martin Lorentzon. Tulin Kesäjuttuja-ohjelmaan.
Olet tullut oikeaan paikkaan. Tervetuloa!
Kiitos! - Olen Felicia.
Hauska tutustua.
Aikamoisia legendoja.
Tämä tuntuu oikealta.
Minä juttelen tuolla puolella. Kuulet minut kuulokkeista.
Loistavaa. Aivan kuin olisin Kaj Kindvall. Muistatko hänet?
Legenda. - Muistan.
Isäni kuunteli häntä usein, kun olin pieni.
Aivan. - Suosikki.
Saitko sähköpostissa käsikirjoituksen?
En, mennään intuitiolla.
Selvä.
Aloitetaan. - Aloitetaan.
Laitetaan pyörät pyörimään!
COMOJÄRVI 2016
Nostetaan malja Sofialle ja Danielille. Kippis.
Kippis!
Saisinko huomionne.
Haluaisin pitää pienen puheen kauniille morsiamelle ja sulhaselle.
Jotkut teistä ehkä tuntevat minut. Olen Martin Lorentzon, Spotifyn perustajia.
Daniel tuntee minut kaverina, joka maksoi hänen virheistään -
ensimmäiset viisi vuotta.
Vakavasti ottaen, haluan sanoa vain, että pärjäsit hienosti, poika.
Heti ensitapaamisella ylitit odotukseni,
uhmasit epäilijöitä ja kieltäydyit antamasta periksi.
Katso nyt, sinä onnistuit.
Haluan kertoa, että olen ylpeä sinusta.
Olen ylpeä erityisesti siksi, että ensimmäistä kertaa sinä tarjoat.
Ei, se oli rumasti sanottu.
Daniel ei ole pihi.
Hän on hyvin antelias ja upea, suurisydäminen kaveri.
Kuvailisin häntä juurikin sanalla suuri.
Hänellä on suuri sydän, suuri mieli ja -
tiedän, että Sofia pitää hänen valtavasta,
jättiläismäisestä…
Onko kukaan koskaan kuvaillut aivojasi "neurotyypillisiksi"?
Aivot päättelevät, mikä on sopivaa.
Milloin tulee olla vakava, milloin voi vitsailla.
Ilman neurotyypillisyyttä ei sivistynyttä yhteiskuntaa olisi olemassa,
emmekä tietäisi, miten johtaa itseämme, eikä meillä olisi erilaisia arvoja.
Mutta tuollaisia aivoja ei minulla ole koskaan ollut.
Neljä kertaa seitsemän on 28…
En voi pitää luokassa oppilasta, joka häiritsee tuolla tavalla.
Vartuin osana kaikkien aikojen onnellisinta sukupolvea.
Meillä oli vapautta, vaurautta ja hyvät koulut.
Tiesimme, miten piti toimia, jotta menestyy.
Suoraan sanottuna tuo suunnitelma ei oikein koskaan sopinut minulle.
Siinä hän on, kaksinkertainen olympiamitalisti Ingemar Stenmark!
Hän lähtee. Ja voittaa kolmannen kultamitalin!
Hänellä ei ole varaa virheisiin.
Kaksi sekunnin kymmenesosaa jäljellä.
Martin!
Kuuntele nyt.
Martin!
Vidar on täällä. Tukholman pörssistä.
Mitä helvettiä tuo oli?
Sinä pyysit minut keskustelemaan listautumisannista,
ja mitä saan todistaa?
Haastattelimme uutta HR-päällikköä.
Olemme tekniikka-alan yritys. Pakko pitää hauskaa välillä.
Ei koko päivää voi istua kirjoituspöydän takana.
Tuo, mitä näin, ei ollut tervettä. Pörssi on uskottaville yrityksille.
Te ette kuulu vielä siihen joukkoon. - Kyllä kuulumme.
Martin ei ole enää juurikaan mukana päivittäistoiminnoissa.
Hän on täällä konsulttina. Hänellä on joitakin kykyjä, joita yhtiömme tarvitsee.
Niin, te olette erikoinen hahmo.
Teidän on syytä olla kiitollinen, että kumppanillanne on jalat maassa.
Täsmälleen.
Jos poistuisit hetkeksi, niin keskustelen Vidarin kanssa kahden.
Varttuessani koin itseni aina hieman -
erilaiseksi.
Kaikki muut tuntuivat aina niin järkeviltä ja ruotsalaisilta ajattelultaan.
Kaikki marssivat samaan tahtiin.
Oli kuin päässäni olisi soittanut 17 yhtyettä,
40 DJ:tä ja pari death metal -yhtyettä yhtä aikaa.
Valitettavasti kukaan muu ei tuntunut kuulevan samaa melodiaa kuin minä.
Sitten eräänä päivänä toimistolle tuli eräs hassu kaveri myymään ohjelmistoaan.
Advertigo on ainutlaatuinen. Kun etsit tuotetta, vaikkapa puhelinta,
ohjelma näyttää hetkessä kaikki vastaavat tuotteet,
niiden ominaisuudet ja hinnat. Pääsy kaikkialle verkkoon.
Eikö Googlella ole vastaava palvelu nimellä Froogle?
Kyse ei ole ideasta vaan toteutuksesta.
Googlen toteutus on huono. Minun ohjelmistoni on täydellinen.
Entä kolmen tuotteen hakeminen yhtä aikaa?
Liittyykö tieto kaikkiin hakuihin?
Kyllä, Felix. Se on itsestäänselvää.
Miksi hakunne on Googlea hitaampi? - Se on tärkeä kysymys.
Yksi 300 000 hausta johtaa varsinaiseen ostotapahtumaan.
Myyminen ei ole pääasia,
vaan se, kuinka paljon mainoksia saamme myytyä, kun ihmiset käyttävät hakua.
Muut yrittäjät jahtaavat uusia ideoita väsymykseen asti.
Minusta onnistunut yritys on yhtä kuin -
persoonallisuutta.
Hauska nähdä sinua!
Onnittelut, Daniel!
Myit ensimmäisen yrityksesi kymmenellä miljoonalla.
Hymyile vähän.
Se ei ole mikään Google. - Se ei ole Google.
Mitä sellaista Silicon Valley tekee, mitä me emme?
Miksi vertaisit itseäsi Silicon Valleyhin? - Miksen?
Meillä on ohjelmoijia ja lahjakkuuksia. Voimme näyttää, kuinka hyviä olemme.
Myy idea minulle.
Jos haluat kilpailla isojen poikien kanssa, olen mukana.
Mikään ei voi pysäyttää sinua.
Jos löytää harmaan kiven, jossa on potentiaalia muuttua timantiksi…
Daniel?
…on laitettava kaikki peliin. Sellaista kuin keskitie ei ole olemassa.
Pysähdy tähän.
Terve! - Hei, Daniel.
Meneekö hyvin? - Kyllä.
Kiva nähdä.
Me ostimme yrityksesi, ja sinä ostit Ferrarin?
Kiva auto.
Se on punainen. - Ja hiton nopea.
Ja kiinnittää paljon huomiota. - Niin tekee.
Tule.
Minne? - Näytän sinulle yhden jutun.
En voi jättää autoa.
Koko Ruotsi katsoo tuon hevosen perään. Ei huolta siis.
Mitä nyt tapahtuu? - Perustamme yrityksen.
Selvä, miksi?
Näytetään heille, kuinka kirotun väärässä he ovat.
Sopii.
Onnea matkaan.
Kiitos.
Tuossa on hitosti rahaa. Sillä ostaisi huvilan?
Olet aivan sekaisin.
Enkä ole, olen vain kyllästynyt olemaan koko ajan kunnollinen.
Aivan.
Katsohan.
Ruotsalaiset yrittävät piilottaa rahan. Meistä kapitalismi on rumaa.
Haluamme säädellä sitä, mutta ehkä meidän ei pitäisi.
Täällä ihmiset ovat rehellisiä, ja tekevät mitä haluavat.
Eli tuhlaat omaisuuden uhkapeleihin? - Testaan strategiaani.
Tuo ei ole strategia, tuo on huono idea.
Emmekö sopineet, että näytämme niille? - Kyllä.
Keksi sinä hyvä idea, ja minä hoidan strategian.
Idea? Kerroit yhteistyöstä kaksi minuuttia sitten.
Puhuit jotain mainostamisesta.
Miten luoda käyttäytymismalleja ihmisille, jotka näkevät mainoksia?
Ehkä siihen voisi panostaa enemmän. Hakukoneita…
Myöhäistä. Google on liian iso.
Seitsemän, musta.
Paljon rahaa.
Kyllä, paljon rahaa.
Keksi jotakin, jota mikään yritys ei vielä hallitse.
Meidän pitää luoda jotakin maailmanlaajuista.
Jotain harmaan sosialistisen Ruotsin ulkopuolelta.
Asettakaa panoksenne.
Hittoon koko hyvinvointivaltio. Nyt mennään. Mieti jotakin aivan uutta.
Entä media?
Suoratoisto. Ihmiset lataavat sen, mitä he ennen ostivat.
Minkä lajin mediaa?
Elokuva ja TV.
Liian kallista. Vaatii liikaa kaistaa. Jotakin muuta.
35.
Ellei elokuvia, niin jotakin, mikä toimii elokuvien kanssa.
Kansainvälistä, helppoa kulutettavaa. Musiikki.
Asettakaa panoksenne.
Ei, helvetti.
Miksi musiikki? Oikeasti, miksi?
Se on jo iso juttu verkossa. Se vain pitää toteuttaa paremmin.
Mihin meitä tarvitaan? Mikä ei toimi vielä kunnolla?
Musiikki ei ole vielä luksusta. Se tyydyttää perustarpeen,
kuten vesi tai ruoka. Tarvitaan merirosvosivustoa parempia ratkaisuja.
Se, joka onnistuu luomaan luksusta, luo jotakin hiton kaunista.
Ei helvetissä.
Kaikki tapahtui noin kuudessa kuukaudessa enimmäkseen Danielin asunnossa.
Ymmärsimme toisiamme.
Ainakin kuvittelin niin.
Tämä on jännittävää.
Mutta en tiedä, voinko jatkaa yhteistyötä. - Mikset?
Tiedän, mitä tapahtuu, kun otamme mukaan muita ihmisiä.
Haluat laittaa kaiken peliin. Tiedän, miten siinä käy.
Pidät minua rasittavana, kun vaadin jossain asiassa liikaa.
Sanot, että se on mahdotonta ja liian kallista.
Niin se menee.
Halua sijoittaa on, mutta kukaan ei silti uskalla.
Uskalsin juuri tallettaa tilillesi 12 miljoonaa.
Niinkö.
Oikeasti. Pidä sitä alkupääomana.
Laitoitko 12 miljoonaa minun tililleni?
Ilman velvoitteita.
Käytä, miten tahdot. - Niinkö?
Kyllä. Etkö tajua, että haluan sinun olevan hankala?
Haluan, että toivotat äärisosialistit helvettiin.
Ja luot niin täydellisen palvelun, että kaikki haluavat sen.
Olet oikeasti hullu.
Jos otan rahat, tiedäthän, ettei ole mitään takuuta…
Minä uskon sinuun, Daniel!
Meihin.
Saat minulta kaiken, mitä tarvitset. Yhden asian haluan vastineeksi.
Mitä?
Meidän täytyy luottaa toisiimme.
Selvä. Tehdään niin. - Sovittu.
Avioliitossa sitä haluaa jonkun itsensä kaltaisen.
Samanlainen maku, tavat ja huumorintaju. Yrittämisessä asia on päinvastoin.
Haluat tietokoneneron työskentelemään luovasti,
jonkun teknisesti taitavan, kun itse huolehdit raha-asioista.
Menestyksen resepti on kummassakin lajissa sama. Luottamus.
Kumppaniin on luotettava ensimmäisestä päivästä lähtien.
Heihin tulee luottaa niin huipulla kuin pohjakosketuksissakin.
Kumppaniin täytyy luottaa, vaikka hän olisi suututtanut sinut.
Heihin pitää luottaa, kun annat heille enemmän rahaa -
kuin he olisivat voineet unelmoida saavansa.
Pitää uskoa, vaikka muut väittäisivät, että olet menettänyt järkesi.
Vastineeksi he tekevät samoin sinulle.
Minun työtäni oli hankkia rahat.
Olet hyvässä kunnossa.
Jatka samaa harjoitusohjelmaa.
Se toimii. - Suu kiinni.
Esittelen sinulle yhtiökumppanini. Niklas, tämä kaveri on älykäs.
Todellinen visionääri.
Hetkinen.
Älä käsitä väärin. Olen todella imarreltu,
mutta en tunne musiikkialaa ollenkaan.
Musiikkia ja autoja, kuinka vierasta se nyt voi olla?
Haluan sinut, koska olet vaarallisen hyvä neuvottelemaan.
Ja sinusta on mahdotonta olla pitämättä.
Ja mikä tärkeintä, luotan sinuun.
Puhut paskaa.
Daniel. Niklas.
Hauska tutustua.
Tämä mies Detroitista saa USA:n autoalan johtajat syömään kädestään.
Susi lampaiden vaatteissa. - Rauhoitu vähän. Älä liioittele.
Yhdestä asiasta olen hieman huolissani.
Ja se on -
tämä koko juttu.
Miten helvetissä tällä pystyy tekemään tuottoa?
Sijoittajamme eivät ole kiinnostuneita voitosta.
Mitä
Katso tuota vanhaa miestä.
Hän todennäköisesti tilaa samaa keittoa, kakkua ja kahvin joka päivä.
Kuinka innoissaan ravintolan johtaja on hänen ateriansa tuottamasta voitosta?
Sitten me tulemme paikalle, istumme pöytään ja teemme heti vaikutuksen.
Anteeksi, kultaseni. Olen niin nälkäinen, että voisin…
Anteeksi, eihän haittaa, jos…
Me emme halua vain pientä palasta,
vaan koko kakun.
Suoraan sanottuna haluan tämänkin leivonnaisen, se näyttää upealta.
Ja oikeastaan tämänkin kakun.
Miten olisi pari macaron-leivosta ja omenaleivos.
Katsohan näitä muffineja, pidän niistä. Sinun pitäisi ottaa tuo, Niklas.
Ja ennen kuin katsot,
keneen luulet ravintolanjohtajan keskittyvän?
Meihin vai vanhaan mieheen?
Aivan, mutta ennemmin tai myöhemmin tulee lasku.
Ei.
Ei ole laskun aika. Ensin tilaan kaikki alkuruuat.
Ja myös kaikki pääruuat. Ja sen jälkeen…
Kuunteletko? - Kyllä.
Sen jälkeen aloitan alusta ja tilaan taas kaikki jälkiruuat.
Silti, Martin,
vaikka pitkittäisit tätä kuinka kauan, ennemmin tai myöhemmin niin käy.
Laskuja alkaa ilmestyä. - Silloin olemme aivan eri asemassa.
Meillä on osakkeenomistajia. Tuhansia osakkeenomistajia,
jotka tietävät, että mikäli he haluavat jälkiruokaa,
heidän täytyy tulla meidän pöytäämme.
Koska meillä on ravintolan kaikki jälkiruuat.
Ja he maksavat laskun.
Kasvu.
Haluaako kukaan kakkua?
Kuka tahansa voi perustaa yrityksen, rakentaa sitä pala kerrallaan,
laittaa itsensä kokonaan peliin,
mutta ellei tiedä, keitä kannattaa kasata ympärilleen tueksi,
menee kaikki päin helvettiä.
Minne olemme menossa?
Olen kuullut huhuja eräästä mahtavasta juhlien suunnittelijasta.
Joten?
Löysin hänet Facebookista. - Facebookista?
Ymmärräthän, että en todellakaan aio palkata ketään.
Ei se haittaa. En palkkaa ketään. Puuhastelen vain vähäsen.
Hei. Martin Lorentzon. - Sophia Bendz.
Hauska tutustua.
Tässä yrityskumppanini Daniel. - Olet tehnyt vaikutuksen.
Olet luonut jotakin näin hienoa pelkästään Facebookin avulla.
Se toimii paremmin kuin mainoslehtisten jakaminen.
Me julkaisemme musiikkisoittimen.
Jonkun pitäisi huolehtia näkyvyydestä.
Ei, kiitos.
Eikö? Selvä.
Viestinnän hoitaminen. Tiedättekö, mistä puhutte?
Tilanne muuttuu joka päivä, ja esimerkiksi YouTube, heillä oli -
100 000 käyttäjää kolme kuukautta sitten, nyt käyttäjiä on 20 miljoonaa.
Digitaalisen musiikin myynti käy kuumana.
Kilpailisitte Pandoran, iTunesin ja Pirate Bayn kanssa.
Ainut mahdollisuus on,
että saatte sivustonne Twitterin ainoaksi puheenaiheeksi.
Twitterin?
Twitter julkaistaan ensi kuussa. Se muuttaa markkinointialan.
Hyvin mielenkiintoista, mutta meidän pitää keskittyä tekniseen puoleen.
En edes tunne teitä.
Tulet tuntemaan. Tule käymään toimistollamme…
Anteeksi, mutta ei kiitos. - Maksan tuplana nykyisen palkkasi.
Martin. - Odota.
Sinusta tulee Spotifyn kansainvälinen markkinointipäällikkö, joten mitä haluat?
Oletko tosissasi? - Olen.
Haluan oman osaston,
oman rahoituksen,
ja täyden vapauden toteuttaa omaa strategiaani.
Keskeisen roolin kaikessa, en pelkkää sivuroolia.
Selvä. Sovittu.
Hyvä. Haen meille juomat.
"Minä en palkkaa ketään"? - Niin, mutta hän on täydellinen!
Ei kiinnosta.
Emme voi julkaista nykyaikaista yritystä vanhanaikaisilla työkaluilla.
Yritykset yleensä lanseeraavat kolmessa kuukaudessa. Emme ole lähelläkään sitä.
Meillä ei ole oikeuksia eikä tekniikka ole kunnossa,
ja juttelin pankin kanssa.
Heidän mukaansa tallettamasi raha on käytetty loppuun.
Kaikki järjestyy. - Vai järjestyy?
Minä löydän sijoittajia. Kaikki on hallinnassa.
Jokaiselle oma juoma. Kippis!
Kippis!
Olinko oikeasti varma asiasta?
En tietenkään. Mutta tiesin, että Daniel saisi tekniikan kuntoon.
Minun pitäisi vain hoitaa oma osuuteni.
Olemme todella kiinnostuneita.
Mutta musiikki on tällä hetkellä niin epävarma ala,
että koemme paremmaksi odotella ja seurata tilannetta.
Ymmärrän täysin, että haluatte olla varovaisia,
mutta Danielin luoma teknologia on vallankumouksellista.
Ette halua menettää tätä tilaisuutta, Esther.
Se on uskomaton tuote, Martin. Mutta me odotamme vielä.
Vähintään kuuden kuukauden ajan.
Älä koskaan osoita heikkoutta sijoittajille. Tiesin olevani pulassa.
Vaikka hän olisi valmis liittymään mukaan myöhemmin, meillä ei ollut aikaa odottaa.
Minua kiellettiin myymästä enempää osakkeita. Ellei kukaan liittyisi nyt,
olisimme vararikossa kahdessa viikossa.
Onneksi tiesin, että yritysjohtajat ovat kuin lapset hiekkalaatikolla.
Kukaan ei halua lelua, ennen kuin joku muu haluaa sen ensin.
Ei taida olla kyse golfista, vai mitä?
Haluat taas myydä Spotifyta.
Ei, en halua.
Toinen perustajista, Daniel, tapasi muutaman nuoren sijoittajan,
jotka halusivat liittyä mukaan.
Keitä he ovat? - Älä nyt, Anton.
Tiedät, etten voi paljastaa. Älä murehdi, voit päästä mukaan toiselle kierrokselle.
Hitto!
Kuka se sinun salaperäinen sijoittajasi on?
Kerro nyt, Martin!
Anton Arcticilta.
Oikeastiko? - Kyllä.
Martin, kerro vain.
Et sitten ole kuullut minulta mitään.
En tietenkään.
Esther Ren.
Millaiset ehdot Arctic sopi?
En voi kertoa sinulle.
Suuruusluokat. Kuinka paljon?
En pyydä tarkkoja lukuja. - Sanotaanko niin, että he, ketkä tukevat -
meitä ennen kuin saamme oikeudet, tienaavat kunnolla rahaa.
Ihan vain teoriassa,
millainen tarjous teillä on sijoittajille, jotka tulevat mukaan näin varhain?
Viisi prosenttia Spotifysta 10 miljoonaa dollaria vastaan.
Olen pahoillani, Anton, aikaikkuna on kiinni. Tiedät, miten se menee.
Jos haluaisit mukaan, enkä väitä, että haluat,
maksaisi 8,5 prosenttia 20 miljoonaa.
12,75 % ja 30 miljoonaa.
Paras, mitä voin tarjota, on 40 % ja 40 miljoonaa.
Selvä, viimeinen tarjous.
20 % ja 60 miljoonaa.
20% ja 60 miljoonaa.
Dollareina? - Kyllä.
Spotify hyväksyy sekä Serendipityn että Arcticin sijoittajiksi,
jos olette valmiita jakamaan osakekannan.
Selvä. - Sovitaan näin.
Silloin tajusin, että olin tehnyt virheen.
Luulin, että sain nostettua hintoja,
mutta tajusin, että he olisivat olleet valmiita maksamaan paljon enemmän.
Olin hinnoitellut Spotifyn alakanttiin.
Ja uutta mahdollisuutta ei tulisi koskaan.
Mitä sinä teit?
Muutin valuuttaa. Sanoin viime hetkellä, että "muutamme dollarit euroiksi".
Oletko täysin sekaisin?
Se tarkoittaa enemmän rahaa. Sama luku, mutta eurojen arvo on 20 % enemmän.
Kuka tuohon suostuu? - Luota minuun. Opettele luottamaan.
Miksi sinun piti tehdä noin viime hetkellä?
Kaiken tulee tapahtua meidän ehdoillamme, meidän pitää osoittaa itsevarmuutta.
Hitot, me ajamme viimeisillä höyryillä.
Kahden ja puolen viikon päästä emme pysty maksamaan palkkoja.
Kaikki järjestyy. Luota minuun.
Mistä tiedät? Entä jos he kieltäytyvät?
Mitä teemme, jos he nauravat sinulle, kun yritit jotain noin tyhmää?
Jos he soittavat ennen kuutta, on vastaus "ei". Sen jälkeen vastaus on "kyllä".
Mitä? - "Ei" on helppo sanoa.
Lähdin tunti sitten, ja kieltävä vastaus tulee tunnin sisään.
"Kyllä" vaatii hieman enemmän aikaa.
Hieman marinoitumista ja sellaista.
Se vaatii enemmän kasseja. - Kasseja?
Tismalleen. Olen tehnyt tätä ennenkin. Kello on yli kuusi.
Mitä minun pitäisi sanoa muille?
Meillä oli sopimus, mutta sinun kassisi menivät edelle.
Kaikki menee hyvin. Sataprosenttisesti.
Vitut, Martin.
Me tarvitsimme tämän sopimuksen.
Hei, Anton. Kyllä.
Kyllä. Oletko ehtinyt tutustua tarjoukseeni?
Haluamme tietää vain, oletteko mukana Spotifyssa vai ette?
Kyllä vai ei?
Herranjumala.
Ei voi olla!
Olet hullu!
Euro.
Sitä kutsutaan hullun miehen tempuksi. Kun sinulla ei ole mitään,
voit ainoastaan saada muut uskomaan,
että voit lähteä pöydästä milloin hyvänsä.
Julkaisimme Spotifyn syksyllä 2008.
Etenemme viimein.
Haloo,
onko kaikki kunnossa?
Kaikki hyvin täällä.
Sainko sinut kyllästymään?
Et todellakaan.
Tulin tänne jakamaan tarinani koko Ruotsin kanssa.
Kerroit Hollywood-version, jossa kaikki sujuu upeasti.
Kesäjuttuja-ohjelmassa ei ole kyse pelkistä saavutuksista.
Kyse on myös oivalluksista ja itsensä kehittämisestä.
Minä ja muut ruotsalaiset, me haluamme kuulla siitä,
miten kokemasi on vaikuttanut sinuun ja muuttanut sinua.
Miten tarinasi voi inspiroida heitä, jotka päättävät kuunnella sen?
Sen haluaisin kuulla.
Selvä, saanko vain jatkaa kertomustani?
Sanoisin, että Spotifyn arvo vuonna 2008 oli 250 miljoonaa.
300 miljoonaa dollaria vuonna 2009.
Vuonna 2010, miljardi dollaria. Vuonna 2012, kaksi miljardia dollaria.
Se on älytön määrä rahaa.
Miten start-up-yritys voi olla niin arvokas niin nopeasti?
Koska markkinat sanovat niin.
Miten? Vanhat luonnonlait eivät enää päde.
Jos arvosi nousee yli miljardin dollarin, olet yksisarvinen.
Silloin kaikki kovat pelurit haluavat hypätä mukaan.
Mikä merkitys tällä kaikella on juuri nyt?
Niin.
Tapasin Peter Thielin, PayPalin perustajan.
Hän on sama mies, joka ensimmäisenä sijoitti Facebookiin.
Tapaamisessa hänen kanssaan kaikki valkeni minulle.
Mitä tarkoitat?
Selvitin sen.
Lähetin myyntikirjeesi Peterille. Hän tulee hetken kuluttua.
Selvä.
Missä kaikki huonekalut ovat? - Peter ei pidä tuoleista.
Hänen mukaansa ne saavat tapaamiset venymään, ja muutkin asiat pitkittyvät.
Rakastan ajatusta.
Suuri avoin tila antaa tilaa ajatella.
Katsopa. Näyttää ihan juoksuradalta.
Perheeni oli täynnä urheilijoita, ja juoksin paljon sisarusteni kanssa.
Hankin tällaisen toimistolle, tämä on niin upea.
Herra Lorentzon.
Peter! Pidän tyylistäsi.
Ei huonekaluja? Taidan varastaa idean. Rakastan sitä.
Anteeksi, kun keskeytän.
Pidin myyntikirjeestäsi, mutta pitäisikö sinun saada jokin diagnoosi?
Mitä? - ADHD kenties.
Kaikki luulevat, että esiinnyt, mutta se taitaa aidosti olla osa sinua.
Mistä hän oikein puhuu? - Ei hätää, olet hyvässä seurassa.
Noin viidellä prosentilla väestöstä on neuropsykiatrinen diagnoosi.
Teknologia-alalla noin 30 prosentilla.
Olen pahoillani, tiedän, miltä kuulostan.
Olen itsekin autismin kirjolla, tai niin sain kuulla.
Oletko?
Minusta yhteiskunta on yhtä aikaa hyvin todellinen ja voimakas.
Mutta kuitenkin ongelmallinen. Oletko samaa mieltä?
Kyllä.
Monet menestyvät yrittäjät vaikuttavat -
kärsivän itsekin lievistä mielenterveyden häiriöistä.
Asperger, ADHD. Ne tuntuvat siltä,
kuin sinulta puuttuisi jokin sosiaalisen käyttäytymisen geeni.
Kuitenkin samat ominaisuudet auttavat keksimään uutta ja luomaan suuryrityksiä.
Laitamme edustajamme hoitamaan paperityöt. Olemme mukana.
Ikään kuin olisit koko elämäsi -
tanssinut, pyörinyt ja heittänyt volttia,
aina tuntematta tippaakaan pelkoa.
Kunnes joku kertoo, että kaikki,
mitä olet tehnyt, on ollut nuoralla tasapainoilua.
Kaiken aikaa olin kuvitellut olevani hieman erilainen, vähän energisempi.
En tajunnut, että tarvitsisin diagnoosin.
Kyllähän sinä tiedät amerikkalaiset, heillä on diagnoosi kaikkeen.
Mutta en tiedä, mihin minä lopun, ja tilalle tulee mielenterveyshäiriö.
Martin. Sinä olet sinä. Älä muuta sitä.
Enkö? - Älä.
Oletko varma? - Olen.
Niin mutta jonkin pitää… Minun pitää olla vähemmän minä?
Minun pitää muuttaa… - Ei.
Meillä on ongelma. Helvetin suuri ongelma.
Taylor Swift on juuri haukkunut Spotifyn.
Hitto.
Huomionhakuista. - Eikö hän muka saa riittävästi huomiota?
Mitä, jos kaikki seuraavat häntä? Artistitkin.
Eivät seuraa. Taylor Swift! Ei häntä huomata, unohtakaa koko paska.
Paska? Hän on maailman suurin artisti.
Ei se ollut paskajuttu.
Se oli sotaa, emmekä arvanneet, mihin seuraava pommi putoaisi.
En olisi uskonut, että sen pudottaisi ystäväni Daniel.
Hän boikotoi Spotifyta Applen hyväksi.
Se, ettei hän ole puolellamme, maksaa 500 000 kuussa.
Kasvamme edelleen nopeammin kuin kukaan muu.
Voitamme enemmän markkinoita kuin Apple. Hän palaa pian.
TAYLOR SWIFT JÄTTÄÄ SPOTIFYN
Emme voi luovuttaa nyt.
Jos yksi artisti saa erityiskohtelua, vaativat pian kaikki sitä.
Emme voi perääntyä.
Jos emme tee mitään, vaikutamme välinpitämättömiltä ja ylimielisiltä.
Siitä meitä moititaan. - Ylimielisiä! Olemme askeleen edellä.
Lupaan, että jos otamme rauhassa,
artistit yksi toisensa jälkeen antavat periksi.
Ymmärrän. Totta kai.
Yksi sijoittajistamme soitti.
Hän teki selväksi, että teemme mitä vain saadaksemme Taylor Swiftin takaisin.
Sieltä hän tulee.
Anna minun hoitaa.
Stanley!
Daniel. - Mukava tutustua.
Samoin. Martin! - Hei, Stanley. Mitä kuuluu?
Kiitos, kun tulitte paikalle, arvostan sitä. Toivottavasti saamme käytyä -
sopuisan keskustelun ja löydämme ratkaisun.
Varmasti.
Olkaa hyvä.
Haluan tehdä selväksi, ettei asiakkaanne saa erityisoikeuksia.
Sitä ei tule tapahtumaan.
Puhumme Taylor Swiftistä.
Kaikkia Spotifyn artisteja kohdellaan samanarvoisesti.
Nyt ei ole ehkä oikea aika pelata hullun miehen korttia.
Anteeksi.
Taylor voittaa suoratoistossa lähimmän kilpailijansa 2 - 1.
Yksi kahdestakymmenestä striimauksesta sivustollanne on hänen musiikkiaan.
Aiotteko luopua siitä? - Jos meidän on pakko.
Älkää viitsikö. Nyt ei ole vuosi 2006.
Ette ole nuoria poikia, jotka pelottelevat meitä. Nyt on 2014.
Taylor tuo liikennettä sivustollenne, ja me haluamme siitä oman osamme.
Oman osanne?
Näytetäänpä, miltä osanne näyttäisi,
jos Spotify kaatuu, ja palataan laittomaan lataamiseen.
Oletteko tosissanne? Onko hän tosissaan?
Yritättekö olla helvetin hauskoja?
Jos haluaisin olla hauska, voittaisin teidät tanssikisassa tai kädenväännössä.
Voisimme tehdä niin.
Näin paljon eroa tässä todellisuudessa on.
Mitä vittua?
Kutsuin teidät tänne puhumaan kuin aikuiset.
Te pelleilette ja tarjoudutte vääntämään kättä.
Peli on muuttunut.
Aivan. Sittenhän asia on loppuunkäsitelty.
Tämä on törkeää.
Minulle sanottiin, että te olette tosissanne.
Että te ymmärrätte tätä maailmaa. Näinkö te hoidatte yritysasiat?
Aiotteko selviytyä tällä tavalla? Voittaa luottamuksemme?
Luuletteko, että teillä on hauskaa, kun teknisesti olette maailman parhaita,
mutta kaikki suuret artistit jättävät palvelunne?
Emme. Minusta -
Martinin ääni on hyvin ainutlaatuinen, mutta juuri nyt -
hän puhuu omasta puolestaan, ei yhtiömme puolesta.
Daniel, tästä sovittiin. - Me voimme hoitaa tämän kahden kesken.
Daniel. - Martin. Minä hoidan asian itse.
Mennäänkö sisälle. Pahoittelut äskeisestä.
Olen ottanut vastaan paljon iskuja elämäni varrella -
siksi, että olen juuri minä.
Mutta olen myös oppinut, etten voi olla kukaan muu.
Olen aina halunnut olla joku,
jolla on omat säännöt ja jota muiden säännöt eivät sido.
Saisinko?
Kiitos. - Ole hyvä.
Sophia. - Martin.
Kippis. - Kippis.
Mitä kuuluu? - Hyvää.
Arvaa, mitä tein äsken. - No?
Juttelin Zuckerbergin ja Thielin kanssa naisista start-up-yrityksissä.
Niinkö! - Tosi mielenkiintoista.
Sitten paikalle tuli Bruno Mars. Hänelläkin oli mielenkiintoisia ajatuksia.
Eikö olekin ihan hullua?
Minä, Bruno Mars, Zuckerberg ja Thiel puhumasta naisyrittäjistä.
Niin monia mielenkiintoisia ihmisiä.
Kaikki ovat täällä. - Niin, ihan kaikki.
Vastaa rehellisesti, miten puheeni meni. Se taisi olla katastrofi?
Eikä ollut. Se oli sinun näköisesi.
Hei, Martin! - Hei.
Kiva nähdä sinua. - Samoin.
Onnittelut. - Kiitos!
Aikamoinen paikka.
Todellakin.
Katsokaa, miten kaunis morsian hän on. - Ihmeellinen.
Upea.
Daniel halusi jutella kanssasi. Hän on tuolla alhaalla.
Selvä.
Terve. - Terve!
Kiitos, kun kerroit heille isosta munastani.
Sitä varten vanhat ystävät ovat.
Hienot juhlat. - Niinpä.
Kuulehan.
Listautumisesta on riittänyt puhetta.
Monet vieraat ovat esitelleet omia yrityksiään.
He tuntevat kaupankäynnin kovuuden. - Ymmärrän.
Sujuuko kaikki nopeammin, jos väistyn puheenjohtajan paikalta?
Me olemme kulkeneet aikamoisen matkan yhdessä, vai mitä?
ILMASSA
Unohditko jo minut?
PERUSTUU TEOKSEEN "SPOTIFY - MITEN MAAILMA VALLOITETAAN"
Tekstitys: Jaana Puhakainen